10. ΝΟΜΟΣ υπ’ αριθ. 1471 της 2/7 Αυγ. 1950 Περί Διοικήσεως του Οργανισμού Εκδόσεως Σχολικών Βιβλίων. Άρθρ.1.-(Αντικατεστάθη δια των διατάξεων του κατωτέρω άρθρ. 3 Β.Δ. 17 Οκτ./6 Νοεμ. 1953). Άρθρ.2.-1.Καθήκοντα Διευθυντού των υπηρεσιών του Ο.Ε.Σ.Β. ανατίθενται εις ένα των τακτικών μελών δημοσίων υπαλλήλων του Διοικητικού Συμβουλίου δι’ αποφάσεως του Υπουργού Θρησκευμάτων και Εθνικής Παιδείας μετά γνώμην του Συμβουλίου τούτου. 2.Η θητεία του εν τη προηγουμένη παραγράφω Διευθύνοντος Συμβούλου είναι τριετής δύναται δε να παραταθή δι’ αποφάσεως του Υπουργού Θρησκευμάτων και Εθνικής Παιδείας μετά γνώμην του Διοικητικού Συμβουλίου επί μίαν εισέτι τριετίαν. 3.Σύμβουλος εις ον ανετέθησαν τα καθήκοντα του Διευθυντού των υπηρεσιών του Ο.Ε.Σ.Β. δεν αντικαθίσταται κατά τας διατάξεις της παρ. 5 του προηγουμένου άρθρου πριν ή εκπνεύση η θητεία του. 4.Εις τον Διευθύνονται Σύμβουλον παρέχεται μηνιαία αποζημίωσις οριζομένη δια κοινής αποφάσεως των Υπουργών Θρησκευμάτων και Εθνικής Παιδείας και Οικονομικών. 5.Ομοίως πλήρωσις των κενών ή κενουμένων θέσεων του τακτικού, εκτάκτου και ημερομισθίου προσωπικού του Ο.Ε.Σ.Β. γίνεται δι’ αποφάσεως του Υπουργού μετά πρότασιν του Διοικητικού Συμβουλίου του Οργανισμού. 6.Επιτρέπεται προσωρινή παρά τω Ο.Ε.Σ.Β. απόσπασις υπαλλήλων της αρμοδιότητος του Υπουργείου Θρησκευμάτων και Εθνικής Παιδείας προς εκτέλεσιν ειδικής υπηρεσίας, δι’ αποφάσεως του Υπουργού. Για την ανάθεση καθηκόντων αναπληρωτή Διευθύνοντος Συμβούλου του Ο.Ε.Δ.Β. και την αποζημίωση αυτού, βλέπε την παρ. 21 άρθρ. 10 Νόμ. 2327/1995, ΦΕΚ Α΄ 156, (τόμ. 32, σελ. 116,415). Άρθρ.3.-1.Η υπό του Διοικητικού Συμβουλίου του Ο.Ε.Σ.Β. καταρτιζομένη διακήρυξις διαγωνισμού προς έκδοσιν βιβλίων εγκρίνεται υπό του Υπουργού Θρησκευμάτων και Εθνικής Παιδείας εντός προθεσμίας 30 ημερών. Παρεχομένης της προθεσμίας ταύτης θεωρείται η διακήρυξις κυρωθείσα. 2.Οσάκις κατ’ εφαρμογήν των κειμένων διατάξεων ανατίθεται η εκτύπωσις βιβλίου άνευ διαγωνισμού, αύτη γίνεται κατόπιν εγκρίσεως του Υπουργού. Ωσαύτως ο Υπουργός ορίζει τον αριθμόν των αντιτύπων εκάστου ανατυπωμένου βιβλίου κατά τας ανάγκας της εκπαιδεύσεως. Άρθρ.4.-1.Η ιδιότης του συγγραφέως βοηθητικού βιβλίου προοριζομένου δια τα σχολεία Στοιχειώδους και Μέσης Εκπαιδεύσεως είναι ασυμβίβαστος προς την ιδιότητα των εν ενεργεία υπαλλήλων της Κεντρικής Υπηρεσίας του Υπουργείου Θρησκευμάτων και Εθνικής Παιδείας, των Επιθεωρητών της Εκπαιδεύσεως και των Εκπαιδευτικών Συμβούλων. 2.Οι ανωτέρω υπάλληλοι δεν δύνανται να είναι συγγραφείς τοιούτων βιβλίων επ’ ονόματι αυτών ή μελών της οικογενείας των υπό το αυτό επώνυμον μέχρι τρίτου βαθμού. 3.Συγγραφείς εγκεκριμένων βοηθητικών υπηρετούντες ως υπάλληλοι της Κεντρικής Υπηρεσίας του Υπουργείου Θρησκευμάτων και Εθνικής Παιδείας, Επιθεωρηταί της Εκπαιδεύσεως ή Εκπαιδευτικοί Σύμβουλοι οφείλουσι εντός διετίας από της ισχύος του παρόντος να αποσύρωσι της κυκλοφορίας τα βιβλία των ή να παραιτηθώσι της υπηρεσίας. Άρθρ.5.-1.Δια την συγγραφήν των βοηθητικών βιβλίων των δύο ανωτέρων τάξεων του Δημοτικού σχολείου προκηρύσσεται διαγωνισμός υπό του Υπουργείου. 2.Τα εκ των βιβλίων τούτων εγκρινόμενα δύναται να εκδίδωνται είτε υπό των συγγραφέων αυτών δι’ ίδιον λογαριασμόν είτε υπό του Ο.Ε.Σ.Β. κατ’ απόφασιν του Υπουργού. 3.Πάσα διάταξις γενική ή ειδική αντικειμένη τω παρόντι Νόμω καταργείται. 4.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.  (Αντί για τη σελ. 715(α) Σελ.715(β) Τεύχος 1227-Σελ.115 Οργανισμός Εκδόσεως Σχολικών Βιβλίων 32.Ι.β.10 